རྒྱལ་མོ་ཚ་བ་རོང་གི་ཡུལ་སྐད་དང་།ཡུལ་སྲོལ་གོམས་གཤིས་མང་པོ་ཞིག་ནི་གསོན་ཉམས་ལྡན་པའི་བོད་ཀྱི་གནའ་བོའི་རིག་གནས་ཤིག་རེད།ལྷག་པར་དུ་སི་ཏུ་ཆོས་འབྱུང་གི་དགོངས་བཞེད་ལྟར་ན།བོད་ཡིག་གི་སྦྱོར་ཀློག་ནི་སྐབས་དེ་དུས་ཀྱི་བོད་སྐད་ཀྱི་སྒྲ་གདངས་ལ་གཞིར་བཟུང་ནས་གསར་གཏོད་བྱས་པ་ཞིག་ཡིན་ཞིང་།སྐད་ཀྱི་སྒྲ་གདངས་ལ་བརྟེན་ནས་མགོ་ཅན་དང་འདོགས་ཅན།སྔོན་འཇུགརྗེས་འཇུག་གི་རྣམ་གཞག་འདི་དག་མཛད་ཡོད་པ་རེད།དེང་དུས་བོད་སྐད་ནང་དུ་སྦྱོར་ཀློག་མི་འདྲ་བའི་སྒྲ་གདངས་དེ་དག་ཕལ་ཆེར་བ་ཞིག་བརླགས་ཟིན་ནའང་།རྒྱལ་རོང་གི་ཡུལ་སྐད་ནང་དུ་ཆེས་ཐོག་མའི་བོད་སྐད་ཀྱི་སྒྲ་གདངས་དེ་ད་དུང་གནས་ཡོད་པ་ཞིག་རེད།དཔེར་ན་དེང་དུས་ཡུལ་དབུས་ཀྱི་ཁ་སྐད་དུ་ཏ་དང་རྟ།ལྟ།སྟ་བཅས་ལ་དོན་གྱི་ཁྱད་པར་ལས་སྒྲ་ཡི་ཁྱད་པར་མེད་པ་ཆགས་ཟིན་ཡང་།གནའ་བོའི་སྐད་གདངས་ལ་དེ་དག་སོ་སོར་ཁྱད་པར་ཡོད་པའི་སྟབས་ཀྱིས་མགོ་ཅན་དེ་སྦྱར་དགོས་པར་བྱུང་ཡོད་པ་ལྟར།དེ་དག་ཕལ་ཆེར་རྒྱལ་རོང་གི་ཡུལ་སྐད་ལ་ད་ལྟའང་ལོ་ངོ་སྟོང་ཕྲག་བཞི་ལྷག་གོང་གི་སྒྲ་གདངས་དེ་གསོན་ཉམས་ལྡན་པར་གནས་ཡོད་པ་རེད།